Παλαιόμυλος Άρτας

Ο Παλαιόμυλος είναι οικισμός της Ηπείρου στην Περιφερειακή Ενότητα Άρτας και τον Δήμο Γεωργίου Καραϊσκάκη.

 Γενικά στοιχεία 
Ο Παλαιόμυλος βρίσκεται στα όρια με την Περιφέρεια Θεσσαλίας και δυτικά του Άραχθου ποταμού, σε υψόμετρο 410 μέτρα. Απέχει 56 χιλιόμετρα Α. από την Άρτα (μέσω Κομπότι) και 33 χιλιόμετρα Α.-ΝΑ. από την Άνω Καλεντίνη (έδρα του δήμου - μέσω Μεγαλόχαρης) ενώ είναι βόρεια και δίπλα στον Μεσόπυργο. Αξιοθέατο είναι το πέτρινο μονότοξο γεφύρι "Καμάρα" ή “Καμαρούλα” που γεφυρώνει χείμαρρο που καταλήγει μετά από λίγο στον Άραχθο και διαχωρίζει το χωριό από τον Μεσόπυργο. σε κοντινή απόσταση βρίσκεται παλιός νερόμυλος.

Απογράφεται επίσημα, ως ξεχωριστός οικισμός, για πρώτη φορά το 1991 στην κοινότητα Μεσοπύργου, στην οποία ανήκει μαζί με τον Μεσόπυργο, το Αλωνάκι, τη Βελανιδιά, το Βουλιαγμένο, τη Βρυσούλα και τα Κανάλια, σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ενώ υπάγεται στη δημοτική ενότητα Τετραφυλίας του Δήμου Γεωργίου Καραϊσκάκη. Σύμφωνα με την απογραφή του 2021 απογράφησαν 68 κάτοικοι.

 Εξωτερικοί σύνδεσμοι 

 Μονότοξο γεφύρι Μεσοπύργου (στη θέση Κοσμαίικα). 

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη